XXXI. Harkányi Fürdőfesztivál 
Mell- és Has szépségverseny 2026
VERSENYSZABÁLYZAT

1. ÁLTALÁNOS INFORMÁCIÓK 
A Harkányi Gyógyfürdő Zrt. a XXXI. Fürdőfesztivál keretein belül 2026. évben ismételten megszervezi a mell- és has szépségversenyt vendégei körében. A verseny célja, hogy szórakoztató és jó hangulatú program keretében lehetőséget biztosítson a résztvevők számára, hogy játékos formában mutassák meg magabiztosságukat, megjelenésüket. A már hagyományosnak tekinthető verseny közösségépítő jelleggel bír, és elsősorban a nyári rendezvény hangulatát kívánja színesíteni. A Verseny lebonyolítására vonatkozóan jelen Versenyszabályzatban foglaltak az irányadók. 

2. SZERVEZŐ
A Verseny tervezését, szervezését és lebonyolítását a Harkányi Gyógyfürdő Zrt. (a továbbiakban: Szervező) végzi. 

3. JELENTKEZÉSI FELTÉTELEK 
A Versenyre 18. életévét betöltött, cselekvőképes természetes személyek jelentkezhetnek. 

A Mell- és Has Szépségverseny 2026 versenyen való indulási feltétele a vonatkozó jogi nyilatkozat/jelentkezési lap verseny előtti leadása, a versenyszabályzat elfogadása és az adatvédelmi tájékoztató tudomásul vétele.

A versenyből ki van zárva, így abban érvényesen nem vehetnek részt a Szervező vezetői, munkavállalói, valamint az itt felsorolt személyeknek a Ptk. 8:1. § (1) bekezdés 2. pontjában meghatározott hozzátartozói; a Szervező tulajdonosi jogkörének gyakorlója, Harkány Város képviselő testületének tagjai és az itt felsorolt személyeknek a Ptk. 8:1. § (1) bekezdés 2. pontjában meghatározott hozzátartozói; azon személyek, akik a korábban futó, Szervező által meghirdetett játékokban/versenyekben játék/verseny szellemével bármilyen módon összeférhetetlen, vagy azt sértő magatartást tanúsítottak, és ezért őket Szervező kizárta.

4. JELENTKEZÉS FOLYAMATA 
A Versenyre a jelentkezési lap Szervezőhöz történő leadásával lehet benevezni. A jelentkezés személyesen a helyszínen, valamint a Szervező honlapján (http://www.harkanyfurdo.hu/), illetve facebook oldalán (https://www.facebook.com/harkanygyogyfurdo) közzétett jelentkezési lap kitöltésével és elküldésével történik.

A Jelentkezési lapot a verseny helyszínén személyesen legkésőbb 2026. augusztus 22. nap 15:00 óráig lehet leadni. Az online felületen közzétett jelentkezési lapokat legkésőbb 2026. augusztus 17. nap 24.00 óráig lehet érvényesen megküldeni a marketing@harkanyfurdo.hu e-mail címre. Az elkésett, hiányosan, vagy hamis adatokkal kitöltött jelentkezési lapot a Szervező érvénytelennek nyilváníthatja.

5. VERSENY MENETE 
A Verseny összesen egy fordulóból áll. A versenyzők a Szervező által kijelölt versenyhelyszínen gyülekeznek, ahol a szervezők röviden ismertetik a szabályokat és a lebonyolítás menetét. Minden versenyző részére a Szervező rajtszámot, és a mell szépségversenyre jelentkező versenyzők részére egyenpólót biztosít. A versenyzőknek a rajtszámot jól látható módon fel kell mutatni a verseny során. A mellszépségverseny résztvevői és a hasszépségverseny résztvevői külön-külön vonulnak el a legalább három főből álló zsűri előtt. A felvonulás vizes felsőben történik. 
Az egyes versenyszámokban részvevő versenyzők egymás után folyamatos sorban vonulnak fel a Szervező által kijelölt versenyhelyszínen. A zsűri minden versenyzőt külön értékel. Minden versenyző megjelenése után összesítik a pontokat, és az értékelés végén kihirdetik az első három helyezettet.

6. NYEREMÉNYEK 
A verseny díjazottjai tárgynyereményben részesülnek. 

A mellszépségverseny díjazottjainak nyereményei: 
1. helyezett 175.000,- Ft értékű ajándékutalvány
2. helyezett 125.000,- Ft értékű ajándékutalvány
3. helyezett 75.000,- Ft értékű ajándékutalvány

A hasszépségverseny díjazottjainak nyereményei: 
1. helyezett 3 bulihordó sör  
2. helyezett 2 bulihordó sör  
3. helyezett 1 bulihordó sör  

A szervezők a nyeremények módosításának jogát fenntartják.

7. EGYÉB INFORMÁCIÓK
A verseny helyszínén készült felvételek, fotók és videók tulajdon- és felhasználói joga kizárólagosan és díjmentesen a verseny szervezőjét, a Harkányi Gyógyfürdő Zrt-t illeti meg. Az ily módon készült fotókat a versenyző a médiában, vagy egyéb a harmadik személy számára hozzáférhető offline, vagy online felületen csak a versenyszervező előzetes és írásos engedélyével jelentetheti meg.

A versenyzők a verseny ideje alatt a versenyt népszerűsítő reklám és egyéb marketing tevékenységre díjmentesen felkérhetők, a versenyt szponzoráló cégek reklámhordozóit, valamint egyéb kiegészítőit viselik.

A Szervező bármely a versennyel kapcsolatos döntése végleges és minden tekintetben kötelező érvényű, azokkal kapcsolatban jogi úton eljárás nem kezdeményezhető. A Szervező a versenyben az általa hozott bármely döntéssel összefüggésben kizárja a versenyzőnek a Szervezővel szembeni igényérvényesítésének lehetőségét.

A Szervező fenntartja magának a jogot arra, hogy a versenyszabályzatot előzetes értesítés nélkül kiegészítse, visszavonja vagy módosítsa. A Szervező a versennyel kapcsolatos esetleges módosításokat vagy annak visszavonását Szervező weboldalán/Facebook oldalán teszi közzé. A versenyző felelőssége, hogy ezekről megfelelően tájékozódjon.

A Szervező a megvalósítás során a változtatás jogát fenntartják. A versennyel kapcsolatos információkat a Szervező honlapja tartalmazza, további a marketing@harkanyfurdo.hu e-mail címen is kérhető.

A Szervező a versenyzők adatait az adatvédelmi törvényeknek és szabályozásoknak megfelelően kezelik. Az erre vonatkozó tájékoztatás a versenyszabályzat melléklete.


Harkány, 2026. július 13.

Harkányi Gyógyfürdő Zrt.

JELENTKEZÉSI LAP ÉS
HOZZÁJÁRULÓ NYILATKOZAT

Alulírott  ……………………………………………………………………….jelentkező 
születési név:		…………………………………………………… 
szül. hely és idő: 	……………………………………………………
anyja neve:		……………………………………………………
lakcím: 		……………………………………………………
telefonszám: 		……………………………………………………
email-cím:		……………………………………………………
a továbbiakban: Nyilatkozó, a Mell- és Has Szépségverseny 2026 versennyel kapcsolatban beadott nevezésemmel az alábbi nyilatkozatokat teszem:
· Kijelentem, hogy a jelentkezési adatlapomon valós adatok szerepelnek.
· Kijelentem, hogy a versenyen való részvétel feltételeként elfogadom a versenyszervezők által összeállított programot, és vállalom, hogy a Mell- és Has Szépségverseny 2026 kapcsolatos valamennyi saját szervezésű (válogatások, sajtótájékoztatók, fotózások, felkészítő programok, döntő stb.) és egyéb promóciós rendezvényen részt veszek.
· Hozzájárulok ahhoz, hogy a verseny során készített fotók, grafikák, hangok – és videofelvételek, valamint ezek állóképei a weboldalon, illetve a versenyszervező közösségi média felületein (pl. Facebook, Tiktok stb.) nyilvánosságra kerüljenek, azokkal kapcsolatban semmilyen igénnyel nem lépek fel.
· Vállalom, hogy a verseny teljes ideje alatt betartom a szervező utasításait.
· Vállalom, hogy a verseny színvonalához illően viselkedek, a versenyt szervezőre, támogatókra, a verseny zsűrijére nézve hátrányos kijelentést nem teszek, hátrányos aktív vagy passzív magatartást nem tanúsítok, illetve nem alkalmazok, a verseny szervezőjének szabályzatait betartom.
· Kijelentem, hogy az eredményt, a szavazást, a zsűri döntési jogkörét nem kritizálom, annak eredményeit maradéktalanul elfogadom.
· Kijelentem, hogy nem vagyok alkalmazottja a Harkányi Gyógyfürdő Zrt-nek, sem ilyen személynek nem vagyok Ptk. 8:1. § (1) bekezdés 2. pontjában meghatározott hozzátartozója valamint kijelentem, hogy nem vagyok Harkány Város képviselő testületének tagja sem ilyen személynek nem vagyok a Ptk. 8:1. § (1) bekezdés 2. pontjában meghatározott hozzátartozója.
· Hozzájárulok és engedélyezem, hogy a személyes adataimat a Szervező a Verseny befejezésétől számított két évig kezelje és felhasználja a hatóságok felé történő igazolás céljából.
· Kijelentem, hogy a Harkányi Gyógyfürdő Zrt. adatvédelmi szabályzatát megismertem, az abban foglaltakat tudomásul vettem és magamra nézve elfogadom.
· Tudomással bírok arról, hogy a 7815 Harkány, Kossuth u. 7. címre levélben vagy adatvedelem@harkanyfurdo.hu e-mail címre írt elektronikus levélben jogomban áll tájékoztatást kérni a személyes adataimnak kezeléséről, valamint kérhetem az azokba való betekintést, azok helyesbítését, illetve – a jogszabályban kötelezően elrendelt adatkezelések kivételével – törlését, továbbá hozzájárulásomat írásban bármikor visszavonhatom, a jogaim megsértése esetén pedig bírósághoz fordulhatok. Tudomásul veszem, hogy a Verseny ideje alatt személyes adataim törlésének kérése, valamint jelen hozzájáruló nyilatkozat visszavonása a versenyből való kizárásommal jár.
A versenyben való részvétellel a résztvevők minden esetben elfogadják az adott versenyre vonatkozó szabályzatot, valamint a Harkányi Gyógyfürdő Zrt. adatkezelési szabályzatát is.
Nyilatkozó jelen nyilatkozat aláírásával elismeri, hogy a versenyen történő részvételének célját, lehetséges közelebbi és távolabbi következményeit, kihatásait, illetve a felvételek tervezett felhasználási módját megismerte, az adatszolgáltatása önkéntes, az határozott és megfelelő tájékoztatáson alapul. Kijelentem, hogy a jelen nyilatkozatot megértettem, az abban foglaltakat magamra nézve elfogadom.

Harkány, 2026. ………..
………………………….
aláírás
